REDAKSIONEEL – 2 Julie 2012 | Die Vryburger
Vryheid beteken skeiding
Gedurende die afgelope week is die media oorspoel met berigte oor die ANC regering se uitsprake oor verskillende onderwerpe tydens hul beleidskonferensie in Midrand. Hieroor het “Die Vryburger” enkele berigte gehad.
Een van die belangrikste uitsprake is mnr. Zuma se poging om meer witmense lede van die ANC te maak sodat dié party ’n ware veelrassige party kan word.
Om hierdie uitlating, (of is dit dalk ’n uitnodiging) te evalueer moet daar bepaald na ’n paar ander sake gekyk word.
Hoe verwag mnr. Zuma ’n groter toeloop na sy swart party as hy met erg diskriminerende maatreëls teen blankes voortgaan? In dieselfde asem kla hy oor die feit dat die blanke mans die ekonomie van die land beheer. Hy wil met grondgryp die blankes van hulle wettig verkreë plase verdryf. Hy volhard in die beleid dat blanke mans nie iewers in diens geneem moet word nie.
Meneer Zuma kan nie van ons verwag om nader aan hom en sy party te beweeg terwyl ons gebuk gaan onder ’n volksmoord nie. Ons sien hoe die swartes ons op barbaarse wyse vermink, verkrag, besteel en vermoor.
Die feit dat die President nie bereid is om gesprek te voer met die Boere-Afrikaner Volksraad nie is ’n duidelike bewys van die werklike motiewe – dit is bloot ’n poging om die uitsprake van sy radikaliste te verdoesel. Hy kan dalk gelukkig wees en ’n klompie verloopte linkses by sy swart party gevoeg kry, maar die deursnee blankes gaan hom teleurstel!
Die Boere-Afrikaners wil maar net gesprek voer sodat ons, ons vryheid kan herwin. Dit is nie kulturele vryheid nie, dit is soewereine onafhanklikheid binne ’n eie begrensde grondgebied.
Vir die Boere-Afrikaner is die oplossing eenvoudig: Algehele skeiding
One thought on “REDAKSIONEEL – 2 Julie 2012”
Vaandrig July 4, 2012 at 12:41 pm
Die stelling “Meneer Zuma kan nie van ons verwag om nader aan hom en sy party te beweeg terwyl ons gebuk gaan onder ’n volksmoord nie. ” hou nie vir my water nie.
Die feit is dat moderne demokrasie nie plek laat vir die beskerming van minderheisgroepe se belange nie – dit gaan suiwer oor die belange en verryking van die regerende menigte (of dalk meer korrek, hulle leiers) ten koste van die res van die bevolking.
(Kyk kommentaar by artkel “Bedmaats”)
Die feit is dat die verskil in kultuur tussen ons en die res van die bevolking so groot is dat daar geen sprake van oorbrugging is nie.
Die feit is dat moderne demokrasie gedoem is tot selfvernietiging.
Die feit is dat moderne demokrasie nog selde suksesvol en in harmonie volhoubaar was in ‘n land met veelvuldige kulture of bevolkingsgroepe. Die enigste manier hoe dit kan werk is in ‘n land met ‘n redelik homogene, kleinerige bevolking soos Ysland. (Kyk berig oor Ysland elders op die blad.)
Is dit nie so dat die modelle van demokrasie uit die Griekse tyd waaruit die gewildheid van demokrasie ontstaan het, gegrond was op regering van stadstate nie. Stadstate waar daar hoofsaaklik ‘n homogene bevolking binne ‘n bepaalde omgewing is. Is dit nie so dat van die destydse Griekse filosowe
twyfel uitgespreek het oor die sukses van ‘n proses waarvolgens persone wat oningelig is oor die vereistes van goeie regering, kan stem vir lede van ‘n
regering nie. (Een mens een stem)
In elk geval- “Moenie in dieselfde juk trek saam met ongelowiges nie, want watter deelgenootskap het die geregtigheid met die ongeregtigheid, en watter gemeenskap het die lig met die duisternis? 2 Kor6:14”
Daar is vir ons net een oplossing, soewereine selfbeskikking